b'\n_START_ARTICLE_\nIdelis Gurvi\xc4\x8dius\n_START_PARAGRAPH_\nIdelis Gurvi\xc4\x8dius (g. 1931 m. rugpj\xc5\xab\xc4\x8dio 23 d. Kaune) \xe2\x80\x93 Lietuvos in\xc5\xbeinierius elektromechanikas, habilituotas technologijos moksl\xc5\xb3 daktaras. Tarptautin\xc4\x97s informatikos akademijos narys nuo 1993 m.\n_START_SECTION_\nBiografija\n_START_PARAGRAPH_\n1955 m. baig\xc4\x97 Leningrado aviacijos prietais\xc5\xb3 institut\xc4\x85, 1960 m. \xe2\x80\x93 Maskvos energetikos institut\xc4\x85. 1966 m. TSRS moksl\xc5\xb3 akademijos Automatikos ir telemechanikos (technin\xc4\x97s kibernetikos) institute apgyn\xc4\x97 disertacij\xc4\x85 \xe2\x80\x9eSkai\xc4\x8diavimo ma\xc5\xa1in\xc5\xb3 magnetini\xc5\xb3 - puslaidininkini\xc5\xb3 impulsini\xc5\xb3 element\xc5\xb3 darbingumo ir patikimumo klausimai\xe2\x80\x9c, technikos moksl\xc5\xb3 kandidatas. 1990 m. TSRS prietais\xc5\xb3 ministerijos ir moksl\xc5\xb3 akademijos valdymo problem\xc5\xb3 institute apgyn\xc4\x97 disertacij\xc4\x85 \xe2\x80\x9eSkai\xc4\x8diavimo technikos \xc4\xafrengini\xc5\xb3 elektromagnetinio suderinamumo u\xc5\xbetikrinimo principai ir priemon\xc4\x97s\xe2\x80\x9c, technikos moksl\xc5\xb3 daktaras._NEWLINE_1959\xe2\x80\x931960 m. Vilniaus skai\xc4\x8diavimo ma\xc5\xa1in\xc5\xb3 gamyklos Konstravimo biuro sektoriaus ved\xc4\x97jas, 1960\xe2\x80\x931992 m. skyriaus ved\xc4\x97jas. 1984\xe2\x80\x931990 m. d\xc4\x97st\xc4\x97 Liaudies \xc5\xabkio specialist\xc5\xb3 kvalifikacijos k\xc4\x97limo institute; nuo 1989 m. docentas. Nuo 1995 m. Elektromagnetinio suderinamumo mokslinio tyrimo centro direktorius, Ignalinos AE saugos elektronini\xc5\xb3 sistem\xc5\xb3 ir \xc4\xafrengini\xc5\xb3 modernizavimo skyriaus mokslinis techninis vadovas. 14 i\xc5\xa1radim\xc5\xb3 autorius.'